Source: http://tampere.cloudnc.fi/fi-FI/Toimielimet/Kaupunginhallitus/Kokous_7102019/Kaupunginhallituksen_vastaus_tarkastusla(108448)
Timestamp: 2019-10-17 23:32:41+00:00
Document Index: 24079545

Matched Legal Cases: ['§ 1', '§ 1', '§ 94', '§ 115', '§ 90', '§ 98', 'kko ', 'kko ']

Kaupunginhallituksen vastaus tarkastuslautakunnan arviointikertomuksessaan vuodelta 2018 esittämiin huomioihin | Tampere esityslistat ja pöytäkirjat
Kaupunginhallituksen vastaus tarkastuslautakunnan arviointikertomuksessaan vuodelta 2018 esittämiin huomioihin
TRE:7973/02.02.01/2018
Tarkastuslautakunta, 16.4.2019
Tarkastuslautakunnan on kuntalain 121 §:n mukaan valmisteltava kaupunginvaltuuston päätettävät hallinnon ja talouden tarkastusta koskevat asiat sekä arvioitava, ovatko valtuuston asettamat toiminnalliset ja taloudelliset tavoitteet toteutuneet. Kaupunginhallitus on antanut vuoden 2018 tilinpäätöksessä selvityksen valtuuston talousarviossa asettamien tavoitteiden toteutumisesta.
Tampereen kaupungin vuoden 2018 arviointikertomus hyväksytään ja allekirjoitetaan. Tarkastustoimi oikeutetaan tekemään arviointikertomukseen teknisluonteisia korjauksia ja tarkistuksia. Tampereen kaupungin vuoden 2018 arviointikertomus liitetään tilinpäätöksen tarkastusasiakirjaksi.
Kaupunginvaltuusto velvoittaa kaupunginhallitusta ja lautakuntia ryhtymään toimiin arviointikertomuksessa esitettyjen huomioiden johdosta sekä raportoimaan näistä valtuustolle lokakuun 2019 loppuun mennessä.
Tarkastuslautakunta on valmistellut arviointikertomusta useissa kokouksissaan. Esteelliset henkilöt ovat poistuneet kokouksesta seuraavasti: Esa Kanerva käsiteltäessä Pirkanmaan Jätehuolto Oy:n, Tampereen Vesi Liikelaitoksen, Tampereen Palvelukiinteistöt Oy:n ja omistajaohjauksen asioita. Auli Korhonen käsiteltäesssä Tampereen Särkänniemi Oy:n ja omistajaohjauksen asioita. Peter Löfberg käsiteltäessä Tampereen Sähkölaitos Oy:n, Tampereen Seudun Keskuspuhdistamo Oy:n ja omistajaohjauksen asioita. Esteellisyydet todettiin hallintolain 28 § 1 mom. 5 kohdan perusteella. Sampsa Rantanen käsiteltäessä matkailu ja Visit Tampere Oy:n asioita. Esteellisyys todettiin hallintolain 28 § 1 mom. 1 ja 7 kohdan perusteella.
Tarkastuslautakunnan ehdotus hyväksyttiin yksimielisesti.
Strategiacontroller Nina Mustikkamäki, puh. 040 138 9234, etunimi.sukunimi@tampere.fi
Tampereen kaupungin tarkastuslautakunta antoi arviointikertomuksensa vuodelta 2018, ja kaupunginvaltuusto käsitteli sen kokouksessaan 20.5.2019. Kaupunginvaltuusto velvoitti kaupunginhallitusta ja lautakuntia ryhtymään toimiin arviointikertomuksessa esitettyjen huomioiden johdosta sekä raportoimaan näistä valtuustolle lokakuun 2019 loppuun mennessä.
Konsernihallinnon strategia- ja kehittämisyksikkö on pyytänyt ja koostanut vastaukset tarkastuslautakunnan esittämiin huomioihin. Vastauksista käyvät ilmi toimenpiteet, joihin on jo ryhdytty tai joihin ryhdytään arviointikertomuksessa esitettyjen huomioiden johdosta. Osa annetuista vastauksista on käsitelty asianomaisissa toimielimissä ja osa on valmisteltu virkamiestyönä. Toimielimissä vastaukset on käsitelty seuraavasti: elinvoima- ja osaamislautakunta 14.8.2019 § 94, sivistys- ja kulttuurilautakunta 22.8.2019 § 115 ja sosiaali- ja terveyslautakunta 15.8.2019 § 90 ja 12.9.2019 § 98. Annetut vastaukset esitetään tässä koosteessa kokonaisuudessaan lyhentämättöminä.
Liitteenä oleva kooste toimii kaupunginhallituksen vastauksena kaupunginvaltuustolle.
Kaupunginhallituksen vastaus tarkastuslautakunnan arviointikertomuksessaan vuodelta 2018 esittämiin huomioihin merkitään tiedoksi.
Tarkastuslautakunta, elinvoima- ja osaamislautakunta, sivistys- ja kulttuurilautakunta, sosiaali- ja terveyslautakunta, Jukka Männikkö, Mikko Nurminen, Jarkko Oksala, Pekka Pirhonen, Arto Vuojolainen, Tanja Welin, Reija Linnamaa, Laura Heikkilä, Erja Viitala, Nina Mustikkamäki
Arviointikertomus 2018.pdf (pdf, 6390 kt)
Liite kh 7.10.2019 Kaupunginhallituksen vastaus tarkastuslautakunnan arviointikertomuksessaan vuodelta 2018 esittämiin huomioihin.pdf (pdf, 560 kt)
Kuuntele Arviointikertomus 2018.pdf
Kuuntele Liite kh 7.10.2019 Kaupunginhallituksen vastaus tarkastuslautakunnan arviointikertomuksessaan vuodelta 2018 esittämiin huomioihin.pdf